To unge mænd fremstilles i grundlovsforhør sigtet for trusler og vold mod et vidne.

Lørdag formiddag fremstilles en 16-årig og en 18-årig mand i grundlovsforhør. De er sigtet for at have opsøgt en 17-årig mand, som er vidne i en anden sag og have truet og slået ham. Episoden skete fredag på den 17-åriges bopæl i Brønderslev. De to unge mænd fremstilles i grundlovsforhør klokken 11 ved Retten i Aalborg, oplyser Heine Hansen, vagtchef ved Nordjyllands Politi.